عبد الفتاح البزم

عبد الفتاح البزم (پیدائش: 1943ء) ایک شامی مسلم عالمِ دین اور مفتیِ دمشق ہیں۔
 سیرت 
عبد الفتاح البزم نے 1970ء میں جامعہ دمشق سے عربی زبان میں بی اے کی ڈگری حاصل کی۔
بعد ازاں وہ اعلیٰ تعلیم کے لیے قاہرہ میں جامعہ عین شمس گئے، جہاں انھوں نے عربی نحو میں تخصص کیا۔
انھوں نے شریعت میں ایم اے اور عقیدہ اسلامی میں پی ایچ ڈی (فلسفہ) کی ڈگری حاصل کی،
جبکہ علمِ حدیث میں ایک اور ڈاکٹریٹ مکمل کی۔ ان کا تحقیقی مقالہ تھا:
"ابن الجزری محدثًا" (یعنی ابن الجزری بحیثیت محدث).عبد الفتاح البزم 
 اساتذہ 
انھوں نے دمشق کے کئی ممتاز علما سے علم حاصل کیا، جن میں شامل ہیں:
 صالح فرفور
 أديب الكلاس
 عبد الرزاق الحلبی
 محمود الرنكوسی
 لطفی الفيومی

 مناصب و خدمات 
عبد الفتاح البزم نے ثانوی تعلیم کے بعد معہد الفتح الاسلامی میں بطور استاد تدریسی زندگی کا آغاز کیا،
جہاں وہ اٹھارہ (18) سال تک تدریس کے فرائض انجام دیتے رہے۔
بی اے کی ڈگری حاصل کرنے کے بعد وہ 1972ء میں وزارتِ تعلیمِ شام میں عربی زبان کے استاد مقرر ہوئے
اور مختلف صوبوں میں خدمات انجام دیں۔

بعد ازاں شیخ محمد صالح فرفور جو جمعیۃ فتح الاسلامی اور اس کے معہد کے بانی تھے
نے انھیں معہد الفتح الاسلامی کا ناظم (ڈائریکٹر) مقرر کیا اور 1983ء میں وزارتِ اوقاف کی جانب سے اس تقرری کی باقاعدہ توثیق کر دی گئی۔
اسی سال انھیں وزارتِ تعلیم سے وزارتِ اوقاف میں منتقل کر کے
ادارۂ افتاء و تدریسِ دینی میں مذہبی مدرس مقرر کیا گیا۔

نوّے کی دہائی کے آغاز میں انھیں دمشق کے ثانویہ شرعیہ للبنین (اسلامی ہائی اسکول برائے طلبہ) کا مدیر بنایا گیا اور 1993ء میں مجلسِ وزرا کے فیصلے کے تحت وہ مفتیِ دمشق مقرر ہوئے۔

 حوالہ جات 

 بیرونی روابط 
 عبد الفتاح البزم  على موقع رابطة العلماء السوريين.

زمرہ:سوری سنی مسلم
زمرہ:سوری ائمہ کرام
زمرہ:جامعہ عین شمس کے فضلا
زمرہ:جامعہ دمشق کے فضلا
زمرہ:ویکی ڈیٹا والے صفحات
زمرہ:ویکی ڈیٹا سے ماخوذ پیشہ ورانہ زبان
زمرہ:1943ء کی پیدائشیں
زمرہ:سابقہ شرف دہندہ ویکی ڈیٹا سے ماخوذ